
DĖL TRIUKŠMO PREVENCIJOS TELŠIŲ RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO

2018 m. sausio 25 d. Nr. T1-20
Telšiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 35 punktu, 18 straipsnio 1 dalimi ir Lietuvos Respublikos triukšmo valdymo įstatymo 13 straipsnio 1 dalies 2 punktu, Telšių rajono savivaldybės taryba  n u s p r e n d ž i a: 
. Patvirtinti Triukšmo prevencijos Telšių rajono savivaldybės viešosiose vietose taisykles (pridedama).
. Pripažinti netekusiu galios Telšių rajono savivaldybės tarybos 2006 m. lapkričio 16 d. sprendimą Nr. 464 „Dėl triukšmo prevencijos vykdymo priemonių patvirtinimo.“



Savivaldybės meras							  	  	Petras Kuizinas

PATVIRTINTA
Telšių rajono savivaldybės tarybos
2018 m. sausio  25 d. sprendimu Nr. T1-20 



. 

. Triukšmo prevencijos Telšių rajono savivaldybės viešosiose vietose taisyklės (toliau – Taisyklės) parengtos vadovaujantis Lietuvos Respublikos triukšmo valdymo įstatymu, Lietuvos Respublikos civilinių pirotechnikos priemonių apyvartos kontrolės įstatymu, Lietuvos higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtinta Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“, ir kitais teisės aktais.
	. Taisyklės nustato triukšmo Telšių rajono savivaldybės viešosiose vietose prevencijos ir triukšmo mažinimo priemones, triukšmo valdytojų teises, pareigas, atsakomybę ir triukšmo kontrolę vykdančias institucijas.
. Taisyklių tikslas – reglamentuoti veiklos, kurią vykdant Telšių rajono savivaldybės viešosiose vietose skleidžiamas triukšmas, valdymą siekiant apsaugoti žmonių sveikatą ir aplinką nuo neigiamo triukšmo poveikio.
. Šių taisyklių Telšių rajono savivaldybės teritorijoje privalo laikytis visi fiziniai ir juridiniai asmenys.

. 

. Taisyklėse vartojamos sąvokos ir apibrėžimai:
. Stacionarus triukšmo šaltinis – triukšmo šaltinis, kurio buvimo vieta yra nekintama.
. Triukšmas – nepageidaujami arba žmogui kenksmingi išoriniai garsai, kuriuos sukuria žmonių veikla.
. Triukšmo šaltinis – bet koks įrenginys ar objektas, kuris kelia (skleidžia) triukšmą.
. Triukšmo šaltinio valdytojas – triukšmo šaltinio savininkas arba kitas asmuo, teisėtai valdantis triukšmo šaltinį.
. Triukšmo ribinis dydis – triukšmo rodiklio vertė, kurią viršijus triukšmo šaltinio valdytojas privalo imtis priemonių skleidžiamam triukšmui šalinti ar mažinti.
. Triukšmo prevencija – priemonių, mažinančių triukšmo šaltinių įvairovę ir (ar) skaičių, užkertančių kelią viršyti triukšmo ribinius dydžius ir (ar) mažinančių triukšmo šaltinių garso slėgio, galios, stiprumo, energijos lygius, įgyvendinimas.
. Triukšmo prevencijos veiksmų planas – dokumentas, kuriame siekiant valdyti triukšmo problemas ir poveikį planuojamos triukšmo prevencijos ir mažinimo priemonės.
. Triukšmo prevencijos zona – gyvenamosios (-ųjų) vietovės (-ių) teritorija, kurioje triukšmas viršija ribinius dydžius ir kurioje būtina įgyvendinti triukšmo prevencijos ir mažinimo priemones.
. Tyliosios zonos skirstomos į:
. tyliąsias gamtos zonas – zonas, netrikdomas transporto, pramonės ar kitų mechanizmų skleidžiamo triukšmo ir buitinės veiklos, kaimynų ar lankytojų keliamo triukšmo ar rekreacinės veiklos triukšmo;
. tyliąsias viešąsias zonas – urbanizuotų teritorijų zonas, netrikdomas transporto, pramonės ar komercinės ir gamybinės veiklos triukšmo.
. Triukšmas pagal kilmę yra:
. gamybinis-komercinis – įmonių technologinių įrenginių, pastatų inžinerinių įrengimų keliamas triukšmas bei triukšmas, atsirandantis iš pastatų aptarnavimo veiklos (ventiliacijos, kondicionavimo įrenginiai, mėsmalės, šilumos punktai, transformatorinės, prekių pakrovimo-iškrovimo darbai ir panašiai);
. transporto – kelių, geležinkelių ir oro transporto keliamas triukšmas. Šiai grupei nepriskiriamas aptarnaujančio transporto (prekes pervežančio, atliekas išvežančio) keliamas triukšmas;
. statybų – statybų metu keliamas triukšmas nepriklausomai nuo to, kas jį sukelia (mechanizmai, statybų darbai ar statybas aptarnaujantis transportas);
. laisvalaikio – renginių, eisenų, ceremonijų bei kitos laisvalaikio veiklos (kavinių, barų, restoranų, klubų, viešbučių ir kt.) keliamas triukšmas: lankytojų šūkavimas, švilpimas, dainavimas, grojimas muzikiniais instrumentais ar kitais garsiniais aparatais;
. buitinis triukšmas – gyvenamosiose patalpose keliamas triukšmas, sklindantis į kaimyninius butus bei viešąsias vietas.
 Viešosios rimties trikdymas - šauksmai, švilpimas, garsus dainavimas arba grojimas muzikos instrumentais bei kitokiais garsiniais aparatais ar kiti triukšmą keliantys veiksmai gatvėse, aikštėse, parkuose, paplūdimiuose, viešajame transporte bei kitose viešosiose vietose, o vakaro ir nakties metu – ir gyvenamosiose patalpose, įmonėse, įstaigose ar organizacijose, jeigu tai trikdo viešąją rimtį.
. Viešoji vieta – vieša erdvė (aikštės, skverai, parkai, pėsčiųjų takai, paplūdimiai ir kitos žmonių susibūrimams skirtos vietos), į kurią turi teisę patekti visi asmenys ir kurioje būnant asmeniui keliami tam tikri elgesio reikalavimai: gerbti kitų žmonių teises, jų nepažeisti, laikytis rimties, netrukdyti aplinkiniams.
. Dienos metas – laikas nuo 7.00 val. iki 19.00 val.
. Vakaro metas – laikas nuo 19.00 iki 22.00 val.
. Nakties metas – laikas nuo 22.00 iki 7.00 val.
. Kitos Taisyklėse vartojamos sąvokos atitinka Lietuvos Respublikos triukšmo valdymo įstatyme ir kituose triukšmą reglamentuojančiuose teisės aktuose vartojamas sąvokas.

. 

. Triukšmo prevencija – priemonių, mažinančių triukšmo šaltinių įvairovę ir (ar) skaičių, užkertančių kelią viršyti triukšmo ribinius dydžius ir (ar) mažinančių triukšmo šaltinių – garso slėgio, galios, stiprumo, energijos lygius, įgyvendinimas.
	            . Triukšmo prevencija įgyvendinama siekiant valdyti triukšmą bei jo poveikį žmonių sveikatai.
	            . Muzikinių ar kitų renginių viešose vietose metu bendras triukšmo fonas negali viršyti teisės aktais nustatytų normų.
. Siekdama apsaugoti žmonių sveikatą ir aplinką, kai viršijami triukšmo ribiniai dydžiai, Telšių rajono savivaldybės administracija (toliau – Administracija) turi teisę laikinai:
. apriboti stacionarių triukšmo šaltinių veiklą;
. suderinusi su Susisiekimo ministerija, apriboti arba uždrausti transporto priemonių eismą;
. taikyti kitas triukšmo mažinimo priemones.
	            . Triukšmo šaltinių skleidžiamo triukšmo matavimą atlieka Nacionalinio visuomenės sveikatos centro prie Sveikatos apsaugos ministerijos Telšių departamentas ar kita kompetentinga įstaiga teisės aktų nustatyta tvarka. Administracija turi teisę reikalauti, kad triukšmo šaltinių valdytojas organizuotų keliamo triukšmo matavimą pagal šalyje galiojančius teisės aktus.
. Planavimo organizatoriai, planuojamos ūkinės veiklos užsakovai, rengdami ir tvirtindami teritorijų planavimo dokumentus ir planuodami ūkinę veiklą, privalo užtikrinti, kad nebus viršijami nustatyti triukšmo ribiniai dydžiai.
. Statant naujus objektus, kurie gali tapti triukšmo šaltiniu, ar juos rekonstruojant, turi būti numatomos priemonės triukšmo lygiui mažinti.
. Auginamų ir laikomų gyvūnų savininkai privalo užtikrinti, kad jų gyvūnai netrikdytų viešosios rimties.
. Garsinės informacijos ir signalizacijos savininkai bei tekėjai privalo užtikrinti, kad jų įranga būtų tvarkinga, netrikdytų viešosios rimties.

. 

	            . Triukšmo šaltinių valdytojai privalo laikytis nustatytų triukšmo ribinių dydžių ir užtikrinti, kad naudojamų įrenginių, inžinerinių statinių ir sistemų, vykdomos ūkinės veiklos ir jos lemiamo triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių.
. Triukšmo šaltinių valdytojai, planuojantys statybos, remonto, montavimo darbus Telšių
rajono savivaldybės teritorijos gyvenamosiose vietovėse, privalo ne vėliau kaip prieš 7 kalendorines dienas iki šių darbų pradžios pateikti Administracijai informaciją apie triukšmo šaltinių naudojimo vietą, planuojamą triukšmo lygį ir trukmę per parą, triukšmo mažinimo priemones.
	            . Triukšmo šaltinių valdytojai, planuojantys statybos, remonto, montavimo darbus Telšių
rajono savivaldybės teritorijos gyvenamosiose vietovėse privalo nepažeisti Triukšmo valdymo įstatymo, Lietuvos Respublikos Vyriausybės nutarimu patvirtinto Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo tvarkos aprašo, vykdyti Administracijos direktoriaus įsakymu paskirtų triukšmo kontrolierių teisėtus reikalavimus ir pateikti kontrolės vykdymui būtinus dokumentus.
. Nepateikus Taisyklių 17 punkte nurodytos informacijos, darbai negali būti pradėti, o jau pradėti darbai turi būti nedelsiant nutraukti.
. Triukšmo šaltinių valdytojai, veikiantys ar vykdantys ūkinę veiklą savivaldybės tarybos patvirtintose triukšmo prevencijos zonose:
. per 30 dienų nuo šių zonų patvirtinimo privalo pateikti savivaldybės vykdomajai institucijai derinti triukšmo prevencijos veiksmų planus;
. privalo kasmet pateikti savivaldybės vykdomajai institucijai triukšmo prevencijos veiksmų planų įgyvendinimo ataskaitas. 
	            . Triukšmo šaltinių valdytojai, planuojantys savo ūkinėje veikloje naudoti stacionarius triukšmo šaltinius, privalo Lietuvos Respublikos įstatymų ir kitų teisės aktų nustatyta tvarka atlikti
triukšmo poveikio visuomenės sveikatai ir aplinkai vertinimą.
	. Kontroliuojantiems pareigūnams pareikalavus, triukšmo šaltinio valdytojai privalo patikslinti ir keisti triukšmo šaltinio naudojimo trukmę ir konkretų šių šaltinių veiklos pradžios ir pabaigos laiką.
. Administracijos direktoriaus raštišku reikalavimu triukšmo šaltinio valdytojai privalo tikslinti ir keisti triukšmo prevencijos veiksmų planus ir juos įgyvendinti, tikslinti ir keisti triukšmo šaltinių naudojimo trukmę ir konkretų šių šaltinių veiklos pradžios ir pabaigos laiką. Šiuos reikalavimus turi įvykdyti:
	            . juridiniai asmenys, užsiimantys gamyba, – ne vėliau kaip per 90 kalendorinių dienų; 
. juridiniai asmenys, užsiimantys prekyba, – ne vėliau kaip per 30 kalendorinių dienų;
. juridiniai asmenys, atliekantys statybos, rekonstrukcijos, remonto darbus viešosiose vietose, miesto ir kaimo gyvenamosiose vietovėse, – ne vėliau kaip per 4 kalendorines dienas;
. fiziniai asmenys – ne vėliau kaip per 3 kalendorines dienas. 
. Triukšmo šaltinių valdytojai privalo: 
. naudodami triukšmą keliančius įrangą ir prietaisus pasirinkti tokį būdą, kuris sudarytų galimybę neviršyti triukšmo ribinių dydžių; 
. naudoti technologinę įrangą ir triukšmo šaltinius pagal technines sąlygas ir papildomas sąlygas, jeigu jas nustatė kompetentingos valstybės arba Savivaldybės institucijos, suderinusios su sąlygas patvirtinusiomis valstybės institucijomis; 
. Lietuvos Respublikos įstatymų ir kitų teisės aktų nustatyta tvarka informuoti kompetentingas valstybės institucijas ir visuomenę apie triukšmo lygius ir priemones, kurių imtasi triukšmui mažinti.

. 

. Triukšmo šaltinių valdytojai privalo laikytis šių Taisyklių bei teisės aktuose nustatytų triukšmo ribinių dydžių ir užtikrinti, kad naudojamų įrenginių triukšmo lygis neviršytų vietovei, kurioje naudojami triukšmo šaltiniai, nustatytų triukšmo lygio ribinių dydžių.
. Viešosiose vietose organizuojamuose muzikiniuose, informaciniuose, reklaminiuose ir kituose renginiuose taikomos Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintos Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“, nuostatos.
. Telšių rajono viešosiose vietose organizuojamuose muzikiniuose, informaciniuose, sportiniuose ir kituose renginiuose triukšmo šaltiniai gali būti naudojami vadovaujantis Renginių organizavimo viešojo naudojimo teritorijose taisyklėmis, patvirtintomis Telšių rajono savivaldybės tarybos 2017 m. spalio 26 d. sprendimu Nr. T1-283 „Dėl renginių organizavimo viešojo naudojimo teritorijose taisyklių patvirtinimo“. 
. Gyvenamosiose teritorijose valyti ir tvarkyti teritorijas, naudoti tam skirtą techniką, išvežti atliekas, krauti prekes, produkciją ir kitas medžiagas darbo dienomis vakaro ir nakties metu, savaitgaliais ir  švenčių dienomis, neviršijant nustatytų triukšmo ribinių dydžių ir netrikdant gyventojų ramybės, leidžiama tik tuo atveju, jeigu tai nepažeis kitų asmenų teisių ir teisėtų interesų. Šie reikalavimai netaikomi avarijų likvidavimo atvejais.
. Civilines pirotechnikos priemonės naudojamos vadovaujantis Lietuvos Respublikos civilinių pirotechnikos priemonių apyvartos kontrolės įstatymu. Draudžiama naudoti civilines pirotechnikos priemones: 
. arčiau kaip 30 metrų nuo mokyklų, gydymo ir reabilitacijos įstaigų, kulto, šarvojimo patalpų, jeigu tai nesuderinta su pastatų (statinių) ar patalpų valdytojais, taip pat kitose savivaldybės tarybos nustatytose vietose; 
. nuo 22.00 val. iki 8.00 val. (išskyrus švenčių dienas, taip pat per masinius renginius, kuriuos rengti savivaldybės vykdomoji institucija yra išdavusi leidimą), kitu teisės aktuose nustatytu ar savivaldybės tarybos nustatytu laiku.
. Viešosiose vietose nuo 22.00 val. iki 7.00 val. draudžiama: 
. naudoti triukšmo šaltinius lauko kavinėse, jei tai sukelia dirginimą; 
. garsiai groti muziką automobiliuose, esant atviroms automobilių durims arba atviriems automobilių langams; 
. garsiai groti muziką nuosavuose namuose, esant atidarytiems langams, durims, ir daugiabučių namų patalpose, esant atidarytiems langams, durims;
. naudoti mechanizmus, kurių naudojimas viršija triukšmo higienos normos reikalavimus.
. Tyliosiose zonose, taip pat gyvenamųjų namų teritorijose darbo dienomis nuo 22.00 val. iki 7.00 val., bei poilsio ir švenčių dienomis nuo 22.00 iki 9.00 val. draudžiama vykdyti ūkinę, gamybinę, statybų, remonto, rekonstrukcijos ar kitokią veiklą, kuri trikdytų, neigiamai veiktų žmonių sveikatą, darbą, poilsį arba miego kokybę.

. 

. Fiziniai ir juridiniai asmenys turi teisę Vyriausybės arba jos įgaliotos institucijos nustatyta tvarka: 
. iš valstybės ir savivaldybių institucijų gauti teisingą informaciją apie triukšmo lygius, triukšmo prevencijos ir triukšmo mažinimo priemonių įgyvendinimą, leidžiamus triukšmo normatyvus ir planuojamų naudoti triukšmo šaltinių pavojingumą sveikatai; 
. dalyvauti vertinant planuojamos ūkinės veiklos, kurioje numatoma naudoti triukšmo šaltinius, poveikį visuomenės sveikatai ir aplinkai; 
. reikalauti, kad būtų nutrauktas triukšmo šaltinių poveikis visuomenės sveikatai ir aplinkai. 

. 

. Taisyklių vykdymą kontroliuoja įgaliotos valstybės institucijos, Administracijos Viešosios tvarkos užtikrinimo skyrius ir kiti Administracijos direktoriaus įgalioti asmenys, pareikalavus, su triukšmo valdymu susijusią informaciją jie teikia Telšių rajono savivaldybės tarybai, jos komitetams ar komisijoms.   
. Juridiniai ir fiziniai asmenys, pažeidę šių Taisyklių reikalavimus, atsako pagal Lietuvos Respublikos administracinių nusižengimų kodekso 48 straipsnį.
. Triukšmo šaltinio valdytojas, padaręs žalos žmonių sveikatai, turtui ir aplinkai, privalo ją atlyginti Lietuvos Respublikos įstatymų numatyta tvarka.
_________________

